
Жилищната кооперация, в която притежавам апартамент и живея е строена преди 7 год. Подизпълнителната строителна фирма така е направила таваните, че в повечето апартаменти повечето от тях паднаха (Падат цели парчета замазка в размери метър на два и отгоре се вижда бетона). Но гаранцията им е 5 години, следователно е изтекла. Управител на самата фирма вече си признава, че са закупили стари и некачествени материали и заради това се случва така. Вкъщи таван пада за 3-ти път оттогава (предният път падна върху главата ми), извиках ги за да ми направят таваните наново. Твърдят, че гаранцията им е минала и не са длъжни да правят нищо. Аз смятам, че поради скритите недостатъци отговорността е тяхна, но ми е трудно да открия точно това, което ми трябва в закона.


 

Скрити недостатъци
==================

 

Минималните гаранционни срокове на изпълнени строителни и монтажни работи, съоръжения и строителни обекти са:  

1. за всички видове новоизпълнени строителни конструкции на сгради и съоръжения, включително и за земната основа под тях – 10 години;  

2. за основен ремонт и реконструкция на съществуващи строителни конструкции на сгради и съоръжения, включително и за земната основа под тях и за възстановени строителни конструкции на сгради и съоръжения, претърпели аварии – 8 години;  

3. за хидроизолационни, топлоизолационни, звукоизолационни и антикорозионни работи на сгради и съоръжения в неагресивна среда – 7 години; в агресивна среда – 5 години.  

4. за всички видове строителни, монтажни и довършителни работи (подови и стенни покрития, тенекеджийски, железарски, дърводелски и др.), с изключение на работите по т. 1, 2 и 3 – 5 години.  

Горното е разпоредбата на чл. 20, ал. 4 от Наредба № 2 ОТ 31 ЮЛИ 2003 Г. ЗА ВЪВЕЖДАНЕ В ЕКСПЛОАТАЦИЯ НА СТРОЕЖИТЕ В РЕПУБЛИКА БЪЛГАРИЯ И МИНИМАЛНИ ГАРАНЦИОННИ СРОКОВЕ ЗА ИЗПЪЛНЕНИ СТРОИТЕЛНИ И МОНТАЖНИ РАБОТИ, СЪОРЪЖЕНИЯ И СТРОИТЕЛНИ ОБЕКТИ.


Според чл. 21 от същата наредба – когато през време на гаранционните срокове след въвеждането в експлоатация (ползване) на строителния обект се появят скрити дефекти на строителния обект, споровете при непостигане на съгласие се решават по съдебен ред.


Поздрави,  

адв. Николина Митова  

тел. 0898 303092


